# Službeni list C 331A/2019

| | ISSN 1977-1088 |
| --- | --- |
| Službeni list
  Europske unije | C 331A |
| | |
| Hrvatsko izdanje | Informacije i objave | Godište 62.2. listopada 2019. |

ISSN 1977-1088

Službeni list

Europske unije

C 331A

Hrvatsko izdanje

Informacije i objave

Godište 62.2. listopada 2019.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2019/C 331 A/01 | Glavna uprava za mobilnost i promet (Glavna uprava MOVE) — Objava radnog mjesta glavnog savjetnika (razred AD 14) (Članak 29. Stavak 2. Pravilnika o osoblju) — COM/2019/10390 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2019/C 331 A/01

Glavna uprava za mobilnost i promet (Glavna uprava MOVE) — Objava radnog mjesta glavnog savjetnika (razred AD 14) (Članak 29. Stavak 2. Pravilnika o osoblju) — COM/2019/10390

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 2.10.2019 | HR | Službeni list Europske unije | CA 331/1 |
| --- | --- | --- | --- |

2.10.2019

HR

Službeni list Europske unije

CA 331/1

---

Glavna uprava za mobilnost i promet (Glavna uprava MOVE)

Objava radnog mjesta glavnog savjetnika (razred AD 14)

(Članak 29. Stavak 2. Pravilnika o osoblju)

COM/2019/10390

(2019/C 331 A/01)

O nama

Glavna uprava za mobilnost i promet (Glavna uprava MOVE) zadužena je za razvoj prometnih politika za Europsku uniju, što čini pod političkim vodstvom Kolegija povjerenika te, posebice, u njegovu sadašnjem sastavu, potpredsjednika Jyrkija Katainena i Maroša Ševčoviča i povjerenice Violete Bulc. Zadaća je te glavne uprave omogućiti i promicati učinkovitu, sigurnu, zaštićenu i ekološki prihvatljivu mobilnost osoba i prijevoz robe koji ispunjavaju potrebe građana i poduzeća.

Glavna uprava MOVE razvija strateške politike za sektor prometa, prati provedbu postojećeg zakonodavstva EU-a i podnosi nove zakonodavne prijedloge te potiče razmjenu primjera dobre prakse. Rad te glavne uprave odvija se uz programe financijske potpore, posebice za istraživačke i inovacijske projekte u okviru programa Obzor 2020. te za sufinanciranje ulaganja u prometnu infrastrukturu u okviru Instrumenta za povezivanje Europe (CEF). Glavna uprava MOVE promiče politike na međunarodnoj razini i pruža informacije javnosti i dionicima.

Pored toga, ta glavna uprava nadgleda nekoliko europskih agencija i dva zajednička poduzeća, koji joj pomažu u radu svojim stručnim doprinosom, a to su: Europska agencija za sigurnost zračnog prometa (EASA), Europska agencija za pomorsku sigurnost (EMSA), Europska agencija za željeznice (ERA), Izvršna agencija za inovacije i mreže (INEA), Zajedničko poduzeće SESAR (Istraživanje jedinstvenog europskog neba) i Zajedničko poduzeće Shift2Rail. Usto je uspostavila snažno partnerstvo s Eurocontrolom te je zastupljena u Upravnom odboru Zajedničkog poduzeća za gorive ćelije i vodik.

Opis radnog mjesta

Glavni savjetnik obavljat će sljedeće poslove:

| — | podupirati glavnog direktora u radu pružanjem strateških savjeta i smjernica o digitalizaciji prometa i mobilnosti u bliskoj suradnji s Glavnom upravom za komunikacijske mreže, sadržaje i tehnologiju (GU CNECT), Glavnom upravom za istraživanje i inovacije (GU RTD), Glavnom upravom za unutarnje tržište, industriju, poduzetništvo te male i srednje poduzetnike (GU GROW) i Zajedničkim istraživačkim centrom (JRC), |
| --- | --- |

—

podupirati glavnog direktora u radu pružanjem strateških savjeta i smjernica o digitalizaciji prometa i mobilnosti u bliskoj suradnji s Glavnom upravom za komunikacijske mreže, sadržaje i tehnologiju (GU CNECT), Glavnom upravom za istraživanje i inovacije (GU RTD), Glavnom upravom za unutarnje tržište, industriju, poduzetništvo te male i srednje poduzetnike (GU GROW) i Zajedničkim istraživačkim centrom (JRC),

| — | doprinositi razvoju Komisijine digitalne politike i politike niskih razina emisija s pomoću kojih se nastoji uspostaviti pametna, sigurna i održiva mobilnost bez zastoja koja će služiti na dobrobit građana i poduzeća, |
| --- | --- |

—

doprinositi razvoju Komisijine digitalne politike i politike niskih razina emisija s pomoću kojih se nastoji uspostaviti pametna, sigurna i održiva mobilnost bez zastoja koja će služiti na dobrobit građana i poduzeća,

| — | blisko surađivati sa zamjenikom glavnog direktora i upravom odgovornom za politiku o povezanim pitanjima, posebice Upravom B, uz istovremenu izravnu povezanost s glavnim direktorom. |
| --- | --- |

—

blisko surađivati sa zamjenikom glavnog direktora i upravom odgovornom za politiku o povezanim pitanjima, posebice Upravom B, uz istovremenu izravnu povezanost s glavnim direktorom.

Traženi profil (kriteriji za odabir)

Tražimo vrhunskog, dinamičnog stručnjaka koji ispunjava sljedeće kriterije za odabir:

| a) | stručno znanje i iskustvo, posebno:






  — | vrlo dobro horizontalno razumijevanje procesa oblikovanja politika u Komisiji, |
| --- | --- | --- |

a)

stručno znanje i iskustvo, posebno:

—

vrlo dobro horizontalno razumijevanje procesa oblikovanja politika u Komisiji,

| — | iskustvo u području digitalnih tehnologija, osobito s podacima, koji su danas višestruko aktualna tema (zaštita podataka, velike količine podataka, umjetna inteligencija, računalstvo u oblaku, kibersigurnost itd.), |
| --- | --- |

—

iskustvo u području digitalnih tehnologija, osobito s podacima, koji su danas višestruko aktualna tema (zaštita podataka, velike količine podataka, umjetna inteligencija, računalstvo u oblaku, kibersigurnost itd.),

| — | vrlo dobro razumijevanje politika iz područja rada Glavne uprave za mobilnost i promet, a osobito onih koje obuhvaća funkcija glavnog savjetnika; |
| --- | --- |

—

vrlo dobro razumijevanje politika iz područja rada Glavne uprave za mobilnost i promet, a osobito onih koje obuhvaća funkcija glavnog savjetnika;

| b) | rukovoditeljsko/savjetodavno iskustvo, posebno:






  — | savjetodavno iskustvo i dokazana sposobnost utvrđivanja ciljeva, određivanja prioritetnih zadataka te osiguranja njihova djelotvornog izvršenja, |
| --- | --- | --- |

b)

rukovoditeljsko/savjetodavno iskustvo, posebno:

—

savjetodavno iskustvo i dokazana sposobnost utvrđivanja ciljeva, određivanja prioritetnih zadataka te osiguranja njihova djelotvornog izvršenja,

| — | izvrsna sposobnost utvrđivanja i definiranja prioriteta te praćenja i ocjene napretka i provedbe; |
| --- | --- |

—

izvrsna sposobnost utvrđivanja i definiranja prioriteta te praćenja i ocjene napretka i provedbe;

| c) | komunikacijske, pregovaračke i ostale vještine, posebno:






  — | razvijene međuljudske vještine i vještine donošenja odluka i pregovaranja na visokoj razini, uz sposobnost dobrog političkog prosuđivanja te učinkovitog i djelotvornog komuniciranja sa svim dionicima, unutar Komisije i izvan nje, i sposobnost izgradnje odnosa uzajamnog povjerenja s njima, |
| --- | --- | --- |

c)

komunikacijske, pregovaračke i ostale vještine, posebno:

—

razvijene međuljudske vještine i vještine donošenja odluka i pregovaranja na visokoj razini, uz sposobnost dobrog političkog prosuđivanja te učinkovitog i djelotvornog komuniciranja sa svim dionicima, unutar Komisije i izvan nje, i sposobnost izgradnje odnosa uzajamnog povjerenja s njima,

| — | dokazana sposobnost uspostave kontakata s državama članicama, nacionalnim i regionalnim tijelima te dionicima na visokoj razini. |
| --- | --- |

—

dokazana sposobnost uspostave kontakata s državama članicama, nacionalnim i regionalnim tijelima te dionicima na visokoj razini.

Uvjeti za sudjelovanje

U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:

| — | državljanstvo: kandidati moraju biti državljani jedne od država članica Europske unije, |
| --- | --- |

—

državljanstvo: kandidati moraju biti državljani jedne od država članica Europske unije,

| — | diploma visokoškolskog studija: kandidati moraju imati:






  — | stupanj obrazovanja koji odgovara završenom visokoškolskom studiju, potvrđen diplomom, ako je redovito trajanje studija najmanje četiri godine, ili |
| --- | --- | --- |

—

diploma visokoškolskog studija: kandidati moraju imati:

—

stupanj obrazovanja koji odgovara završenom visokoškolskom studiju, potvrđen diplomom, ako je redovito trajanje studija najmanje četiri godine, ili

| — | stupanj obrazovanja koji odgovara završenom visokoškolskom studiju, potvrđen diplomom, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku), |
| --- | --- |

—

stupanj obrazovanja koji odgovara završenom visokoškolskom studiju, potvrđen diplomom, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku),

| — | radno iskustvo: kandidati moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja, od čega najmanje pet godina mora biti na radnome mjestu savjetnika visoke razine (1), |
| --- | --- |

—

radno iskustvo: kandidati moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja, od čega najmanje pet godina mora biti na radnome mjestu savjetnika visoke razine (1),

| — | jezici: kandidati moraju imati temeljito znanje jednog službenog jezika EU-a (2) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku, |
| --- | --- |

—

jezici: kandidati moraju imati temeljito znanje jednog službenog jezika EU-a (2) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku,

| — | dobna granica: kandidati moraju biti mlađi od dobi za redovno umirovljenje, koja za dužnosnike Europske unije nastupa zadnjeg dana u mjesecu u kojem osoba navrši 66 godina (vidjeti članak 52. točku (a) Pravilnika o osoblju (3)). |
| --- | --- |

—

dobna granica: kandidati moraju biti mlađi od dobi za redovno umirovljenje, koja za dužnosnike Europske unije nastupa zadnjeg dana u mjesecu u kojem osoba navrši 66 godina (vidjeti članak 52. točku (a) Pravilnika o osoblju (3)).

Osim toga, kandidati moraju imati reguliranu vojnu obvezu ako ona postoji, predočiti odgovarajuće pisane preporuke o osobinama zbog kojih su prikladni za obavljanje poslova radnog mjesta te posjedovati fizičku sposobnost za obavljanje tih poslova.

Odabir i imenovanje

Europska komisija odabrat će i imenovati glavnog savjetnika u skladu sa svojim postupkom odabira i zapošljavanja (vidjeti Dokument o politici zapošljavanja viših dužnosnika (4)).

U okviru postupka odabira Europska komisija osniva komisiju za predodabir, koja pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, od kojih neke može pozvati na intervju.

Na temelju provedenih intervjua komisija za predodabir donosi zaključke i predlaže kandidate za intervju s Komisijinim savjetodavnim odborom za imenovanja. Uzimajući u obzir zaključke komisije za predodabir, taj odbor odabire kandidate koje će pozvati na intervju.

Kandidati koje Komisijin savjetodavni odbor za imenovanja odabere za intervju pozivaju se na cjelodnevno testiranje rukovoditeljskih vještina koje u centru za procjenu provode vanjski savjetnici za zapošljavanje. Testiranje nije obvezno za kandidate koji su u razdoblju od dvije godine prije tog intervjua već prošli takvo testiranje u centru za procjenu na zahtjev Glavne uprave za ljudske resurse i sigurnost Europske komisije za neko drugo radno mjesto iste razine. Na temelju rezultata intervjua i izvješća centra za procjenu Komisijin savjetodavni odbor za imenovanja sastavlja uži popis kandidata koje smatra prikladnima za radno mjesto glavnog savjetnika.

Kandidate s tog popisa intervjuira član Europske komisije nadležan za mobilnost i promet (5).

Nakon tih intervjua Europska komisija donosi odluku o imenovanju.

Iz praktičnih razloga te radi što bržeg završetka postupka u interesu kandidata i institucije postupak odabira provodi se isključivo na engleskom i/ili francuskom jeziku (6).

Jednake mogućnosti

Europska unija primjenjuje politiku jednakih mogućnosti i nediskriminacije u skladu s člankom 1.d Pravilnika o osoblju (7). S obzirom na nisku zastupljenost žena na rukovoditeljskim funkcijama, Komisija na prijavu posebno potiče žene.

Uvjeti zapošljavanja

Plaća i uvjeti zapošljavanja utvrđeni su u Pravilniku o osoblju (8).

Uspješni kandidat bit će zaposlen kao dužnosnik u razredu AD 14. Ovisno o duljini radnog iskustva bit će svrstan u stupanj 1 ili 2 u tom razredu.

Napominjemo da u skladu s Pravilnikom o osoblju svaki novi član osoblja mora proći probni rad u trajanju od devet mjeseci.

Mjesto rada je Bruxelles.

Neovisnost i izjava o mogućem sukobu interesa

Prije preuzimanja dužnosti glavni savjetnik dužan je potpisati izjavu kojom se obvezuje da će djelovati neovisno i u javnom interesu te prijaviti sve interese koji bi mogli dovesti u pitanje njegovu neovisnost.

Postupak prijave

Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobito uvjete o traženom stupnju obrazovanja, radnom iskustvu i znanju jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem sljedeće poveznice, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu adresu e-pošte, koja će služiti za identifikaciju prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u PDF formatu i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku Europske unije.

Nakon podnošenja elektroničke prijave kandidati će primiti poruku e-pošte s potvrdom da je njihova prijava registrirana. Ako kandidati ne prime poruku e-pošte s potvrdom o prijavi, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Dodatne informacije i/ili pomoć u slučaju tehničkih problema kandidati mogu zatražiti slanjem poruke e-pošte na adresu: HR-MANAGEMENT-ONLINE@ec.europa.eu.

Rok za prijavu

Rok za prijavu istječe 4. studenoga 2019. u 12 sati (podne) prema briselskom vremenu, nakon čega se više neće biti moguće prijaviti.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Podsjećamo da je rad odborâ za odabir tajan. Kandidati ne smiju stupiti u izravan ili neizravan kontakt s članovima odborâ niti to smiju učiniti treće osobe u njihovo ime. Sve upite treba uputiti tajništvu relevantne komisije.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EU) 2018/1725 Europskog parlamenta i Vijeća (9). To se osobito odnosi na povjerljivost i sigurnost takvih podataka.

---

(1)  Za sve godine iskustva u savjetovanju na visokoj razini kandidati u svojem životopisu moraju navesti sljedeće: 1. naziv radnog mjesta i dužnosti koje su obavljali, 2. broj nadređenih i podređenih hijerarhijskih razina, te 3. broj rukovoditelja na svojoj razini.

(2)  http://eur-lex.europa.eu/legal-content/HR/TXT/PDF/?uri=CELEX:01958R0001-20130701&qid=1408533709461&from=HR

(3)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Osim ako je član Komisije, u skladu s Odlukom Komisije od 5. prosinca 2007. (PV(2007) 1811), tu zadaću prenio na drugog člana Komisije.

(6)  Komisije za odabir pobrinut će se da izvorni govornici tih jezika nemaju neprimjerenu prednost.

(7)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701&from=HR

(8)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701&from=HR

(9)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---